**รายงานการประชุมสภาเทศบาลตำบลดอกไม้**

**สมัยสามัญ สมัยที่ ๑ ครั้งที่ ๑ ประจำปี พ.ศ.๒๕๖๒**

**วันพุธ ที่ ๒๘ เดือนกุมภาพันธ์ พ.ศ.๒๕๖๒**

**ณ ห้องประชุมสภาเทศบาลตำบลดอกไม้**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**รายชื่อผู้เข้าประชุม**

๑. นายถาวร เศรษโฐประธานสภาเทศบาลตำบลดอกไม้

๒. นายสถิต สายเชื้อ รองประธานสภาเทศบาลตำบลดอกไม้

๓. นางลำไพ ลาวรรณเลขานุการสภาเทศบาลตำบลดอกไม้

๔. นายประเทือง ไชยมาตรสมาชิกสภาเทศบาลตำบลดอกไม้ เขต ๑

๕. นายชาติชาย โพธิ์สนามสมาชิกสภาเทศบาลตำบลดอกไม้ เขต ๑

๖. นายคม สายุทธ์สมาชิกสภาเทศบาลตำบลดอกไม้ เขต ๑

๗.นายชารี สาโดด สมาชิกสภาเทศบาลตำบลดอกไม้ เขต ๒

๘. นายทองใส พุฒตาลสมาชิกสภาเทศบาลตำบลดอกไม้ เขต ๒

๙. นายบุญอุ้ม เศรษโฐสมาชิกสภาเทศบาลตำบลดอกไม้ เขต ๒

๑๐. นายไพวัลย์ แสวงสมาชิกสภาเทศบาลตำบลดอกไม้ เขต ๒

๑๑. นายไชยยันต์ ยมรัตน์ สมาชิกสภาเทศบาลตำบลดอกไม้ เขต ๒

๑๒. นางสาวสมัส พันธ์หนองหว้าสมาชิกสภาเทศบาลตำบลดอกไม้ เขต ๒

**รายชื่อผู้เข้าร่วมประชุม**

๑. นางบุญศรี แสวง นายกเทศมนตรีตำบลดอกไม้

๒. นายสุธี วาสนาม รองนายกเทศมนตรีตำบลดอกไม้

๓. นายพจน์ นะราวัง เลขานุการนายกเทศมนตรีตำบลดอกไม้

๔. นายสุรเดช ศรีวงศ์ ที่ปรึกษานายกเทศมนตรีตำบลดอกไม้

๕. นายประชุม บุตรดา ปลัดเทศบาลตำบลดอกไม้

๖. นางฉวีวรรณ จันทร์หนองหว้า ผู้อำนวยการกองคลัง

๗. นางบุหลัน สุวรรณธาดา หัวหน้าสำนักปลัด

๘. นายอนุกูล ศรีเชียงขวาง หัวหน้าฝ่ายการโยธา

๙. นางสาวศุจิรัตน์ ยมรัตน์ หัวหน้าฝ่ายบริหารการศึกษา

๑๐. นายสุรชัย สาขี นักวิเคราะห์นโยบายและแผน

๑๑. นายสุชาติ ขาวผ่อง ผช.นักวิเคราะห์นโยบายและแผน

๑๒. นายวงศกร โสหนองบัว จพง.ธุรการชำนาญงาน

๑๓. นางสาวสุรินทร หนองขุ่นสาร ผช.จพง.ธุรการ

**-๒-**

๑๔. นางสาววรารัตน์ แสวง ผช.นักวิชาการประชาสัมพันธ์

๑๕. นางสาวสมัย บุตรราช นักจัดการงานทั่วไป

๑๖. นายณรงค์ชัย สวนริน พนักงานดับเพลิง

๑๗. นายบรรจง โพธิ์สนาม ผู้ใหญ่บ้านหมู่ ๑๑

๑๘. ว่าที่ ร.อ.ณัฐกรณ์ แบ่งรัมย์ หัวหน้าฝ่ายอำนวยการ

๑๙. นายประจักษ์ทิพย์ พันธ์หินกอง ผู้ใหญ่บ้านหมู่ ๔

๒๐. นายสมเกียรติ นาเมือง ผู้ใหญ่บ้านหมู่ ๓

๒๑.นายนัธทวัทน์ ร่านบ้านแพ้ว ผู้ใหญ่บ้านหมู่ ๙

**เริ่มประชุมเวลา ๐๙.๓๐ น.**

**ระเบียบวาระที่ ๑เรื่องประธานแจ้งให้ทราบ**

**นายถาวร เศรษโฐ** เรียนสมาชิกสภาผู้ทรงเกียรติ คณะผู้บริหารเทศบาลตำบลดอกไม้เจ้าหน้าที่

 **ประธานสภาฯ** ผู้นำชุมชนทุกท่าน การประชุมครั้งนี้เป็นการประชุมสมัยสามัญ สมัยที่ ๑ ครั้งที่ ๑

ประจำปีพ.ศ.๒๕๖๒ ในระเบียบวาระที่ ๑ เรื่องประธานแจ้งให้ทราบ ดังนี้

๑. รายงานสถานะการคลัง ไตรมาสที่ ๑

ด้วยกองคลัง เทศบาลตำบลดอกไม้ ได้รายงานสถานะการคลัง ไตรมาสที่ ๑ ประจำปีงบประมาณ๒๕๖๒ ดังเอกสารที่แจกให้ทุกท่านครับ

 ๒. ขอแสดงความเสียใจกับการจากไปของบุตรีท่านไชยยันต์ ยมรัตน์ สมาชิกสภาเทศบาลตำบลดอกไม้ เขต ๒ ซึ่งได้ประสบอุบัติเหตุทางรถยนต์แล้วเสียชีวิต ขอแสดงความเสียใจด้วยครับ

**ที่ประชุม -ทราบ-**

**ระเบียบวาระที่ ๒ เรื่องรับรองรายงานการประชุมครั้งที่แล้ว**

**นายถาวร เศรษโฐ** ในระเบียบวาระที่ ๒ เรื่องรับรองรายงานการประชุมครั้งที่แล้ว เป็นสำเนา

**ประธานสภาฯ** การประชุมสภาเทศบาลสมัยสามัญ สมัยที่ ๔ครั้งที่ ๑ ประจำปี พ.ศ.๒๕๖๑

ลงวันที่ ๒๖ เดือนธันวาคม พ.ศ.๒๕๖๒ ขอให้สมาชิกทุกท่านตรวจดูมีข้อแก้ไขหรือไม่

**ที่ประชุม -ไม่มี-**

**-๓-**

**นายถาวร เศรษโฐ** หากไม่มีผมขอมติที่ประชุมรับรองรายงานการประชุมสภาเทศบาลสมัย

**ประธานสภาฯ** สามัญสมัยที่ ๔ครั้งที่ ๑ ประจำปี พ.ศ.๒๕๖๑ลงวันที่ ๒๖ ธันวาคม พ.ศ.๒๕๖๑ขอความกรุณายกมือครับ

**ที่ประชุม มีมติเห็นชอบ ๑๑ เสียง งดออกเสียง ๑ เสียง**

**ระเบียบวาระที่ ๓ เรื่องเสนอพิจารณา**

**นายถาวร เศรษโฐ**  ในระเบียบวาระที่ ๓ เรื่องเสนอญัตติเพื่อพิจารณา ทางคณะผู้บริหาร

**ประธานสภาฯ** ไม่มีเรื่องเสนอเพื่อพิจารณา และการเปิดสมัยประชุมสามัญสมัยที่ ๑ ครั้งที่ ๑

ประจำปี พ.ศ.๒๕๖๒นี้ เปิดตามที่ได้ประกาศกำหนดสมัยประชุมไว้ครับ

**ที่ประชุม -ทราบ-**

**ระเบียบวาระที่ ๔ เรื่องอื่นๆ**

**นายถาวร เศรษโฐ** ในระเบียบวาระที่ ๔ เรื่องอื่นๆ มีสมาชิกท่านใดจะเสนออะไรเพิ่มเติมใน

**ประธานสภาฯ**  ระเบียบวาระนี้หรือไม่ครับ เชิญครับ

**นายประจักษ์ทิพย์ พันธ์หินกอง** เรียนประธานสภาฯที่เคารพ สมาชิกสภาผู้ทรงเกียรติ เจ้าหน้าที่ทุกท่าน

**ผู้ใหญ่บ้าน หมู่ ๔** กระผมนายประจักษ์ทิพย์ พันธ์หินกอง ด้วยช่วงนี้เป็นฤดูแล้ง อากาศร้อนสัปดาห์ที่แล้วเกิดไฟไหม้ทุ่งนา ระหว่างบ้านหมอตากับบ้านภูงา และผมได้ประสานขอความช่วยเหลือมายังเทศบาล ให้ไปดับไฟแต่ปรากฏว่าคนขับไม่อยู่ ผมจึงประสานขอความช่วยเหลือไปยัง ดาบทรงฤทธิ์ อนันทวรรณ ท่านได้ประสานให้หินกอง และนาใหญ่มาช่วยดับไฟ ปรากฏว่าเค้ามาทันที เร็วกว่าของเรา ผมเข้าใจเรื่องทำบันทึกข้อตกลงกันไว้แล้วในการช่วยเหลือกันเวลาเกิดเหตุ แต่ทำไมเขามาเร็วกว่าเราการฝึกปฏิบัติการดับเพลิงที่เทศบาลได้จัดฝึกปฏิบัติให้แก่ผู้นำเรียบร้อยแล้ว และเห็นว่าจะแจกถังดับเพลิงให้ทางชุมชนไปใช้เป็นอย่างไรครับ และหากเทศบาลมีงบประมาณ อยากให้ดำเนินการโครงการต่างๆ ในเทศบัญญัติอย่างรวดเร็ว และเรื่องซ่อมแซมไฟสาธารณะก็รอการซ่อมแซมอยู่ครับ เมื่อวานที่ไปต้อนรับผู้ว่าราชการจังหวัดก็มีผู้สอบถามเรื่องโครงการที่ได้รับงบประมาณจากกรมโยธาธิการและผังเมืองว่างบประมาณ ๔๕ ล้าน ดำเนินการได้แค่นี้หรือ เรียนถามคณะผู้บริหารครับ

**-๔-**

**นางบุญศรี แสวง** เรียนประธานสภาฯที่เคารพ สมาชิกสภาผู้ทรงเกียรติ ผู้นำชุมชนทุกท่าน

**นายกเทศมนตรีฯ** ดิฉันนางบุญศรี แสวง นายกเทศมนตรีตำบลดอกไม้ ตามที่ท่านประจักษ์ทิพย์ พันธ์หินกอง ผู้ใหญ่บ้านหมู่ ๔ สอบถาม ขอเรียนชี้แจง ดังนี้ค่ะ เรื่องเจ้าหน้าที่ออกปฏิบัติหน้าที่ล่าช้าเนื่องจากเจ้าหน้าที่ดับเพลิงได้ลาออก แต่ทางเทศบาลได้แต่งตั้งเจ้าหน้าที่ปฏิบัติงานแทนในวันทำการเจ้าหน้าที่จะอยู่รอปฏิบัติหน้าที่ที่สำนักงานแต่หากเป็นวันหยุดก็จะหยุดตามปกติแต่หากเกิดเหตุก็เรียกมาปฏิบัติหน้าที่ซึ่งบ้านพักอยู่บ้านดอกไม้ และวันเกิดเหตุไฟไหม้เป็นวันหยุด จึงทำให้การเดินทางมาปฏิบัติหน้าที่ของเจ้าหน้าที่ไม่รวดเร็วเท่าที่ควร ต่อไปจะกำชับเจ้าหน้าที่ให้ปฏิบัติงานเร็วขึ้นค่ะและเรื่องโครงการที่ได้รับจากกรมโยธาธิการและผังเมือง จำนวน ๔๕ ล้านไม่ได้มีแต่เขื่อนกันตลิ่ง แต่มีหลายโครงการ มีก่อสร้างถนนแอสฟัลต์ติก และถนนคอนกรีต จากถนนสายสุวรรณภูมิ-เกษตรวิสัย จากปากทางเข้าบ้านยางเลิงถึงเลิงขี้ตุ่นพร้อมวางท่อระบายน้ำสองข้างทาง และปรับปรุงภูมิทัศน์เลิงขี้ตุ่น ส่วนเรื่องถังดับเพลิงเทศบาลจะแจกให้ชุมชนค่ะ และขอความร่วมมือผู้นำทุกท่านประชาสัมพันธ์ให้ประชาชนงดการเผาตอซังข้าวด้วยค่ะ

**นายนัธทวัทน์ ร่านบ้านแพ้ว** เรียนประธานสภาฯที่เคารพ สมาชิกสภาผู้ทรงเกียรติ เจ้าหน้าที่ทุกท่าน

**ผู้ใหญ่บ้าน หมู่ ๙** เรียนถามเรื่องการปรับปรุงภูมิทัศน์เลิงขี้ตุ่น ได้รวมถึงการซ่อมแซมประตูระบายน้ำฝายเลิงขี้ตุ่นด้วยหรือไม่ครับ เพราะประตูชำรุดมาก บางบานใช้ได้แต่บางบานใช้ไม่ได้อยากให้ซ่อมแซมไว้เผื่อเวลาน้ำมากจะทำให้ใช้งานได้ดีครับ

**นางบุญศรี แสวง** เรียนประธานสภาฯที่เคารพ สมาชิกสภาผู้ทรงเกียรติ ผู้นำชุมชนทุกท่าน

**นายกเทศมนตรีฯ** เมื่อวานผู้ว่าราชการจังหวัดมาตรวจสถานการณ์น้ำที่บ่อเก็บน้ำเลิงขี้ตุ่น ดิฉันได้เรียนท่านเรื่องประตูฝายเลิงขี้ตุ่นชำรุดจำนวน ๑๕ ช่อง ท่านให้ทำเรื่องขอสนับสนุนงบประมาณซ่อมแซมไปยังกรมส่งเสริม โดยผ่านอำเภอและจังหวัดตามขั้นตอน โดยงบประมาณ ๒ ล้านกว่า ซึ่งเป็นโครงการเกินศักยภาพของท้องถิ่น จึงขอแจ้งให้ผู้นำชุมชนทราบเพื่อประชาสัมพันธ์ให้ชาวบ้านทราบด้วยค่ะ

**นายถาวร เศรษโฐ** เรื่องน้ำที่ฝายเก็บน้ำเลิงขี้ตุ่น ผมอยากจัดตั้งกรรมการบริหารจัดการน้ำ

**ประธานสภาฯ** โดยให้คณะกรรมการประกอบด้วยผู้นำชุมชนทุกหมู่ สมาชิกสภา หากมีประชุมสัญจรครั้งต่อไปให้นำเรื่องนี้เข้าที่ประชุมด้วยครับ

**นายประชุม บุตรดา** เรียนประธานสภาฯที่เคารพ สมาชิกสภาผู้ทรงเกียรติ ผู้นำชุมชนทุกท่าน

 **ปลัดเทศบาล** เรื่องคณะกรรมการบริหารจัดการน้ำ เคยทำเสนอไปที่อำเภอแล้วกับท่านปลัด

ศุภฤกษ์ ธนะกลม แต่ขณะนี้ท่านย้ายไปที่อื่นเรื่องเลยไม่ได้ดำเนินการต่อ แม่น้ำ

**-๕-**

สายนี้ผ่านหลายตำบลมีผู้ใช้น้ำจำนวนมาก นอกจากประชาชนตำบลดอกไม้แล้ว ยัง

มีตำบลหินกอง ตำบลนาใหญ่ ตำบลคูเมือง ปีนี้เกิดภาวะแล้ง ตำบลนาใหญ่ก็ขอสูบ

น้ำไปใช้ ปริมาณน้ำในเลิงที่เหลือหากตำบลนาใหญ่ไม่มีการสูบไปใช้อีกก็คงพอได้ใช้

ตลอดปีครับ แต่พันธ์สัตว์อาจจะเหลือไม่มาก เรื่องประตูเปิดปิดฝายเลิงขี้ตุ่น จะขอ

งบดำเนินการจากหน่วยงานอื่นจะทำแบบมีห้องควบคุมครับ

**นายสมเกียรติ นาเมือง** เรียนประธานสภาฯที่เคารพ สมาชิกสภาผู้ทรงเกียรติ เจ้าหน้าที่ทุกท่าน

**ผู้ใหญ่บ้าน หมู่ ๓** ขอเรียนสอบถามเรื่องพื้นที่อ่างเก็บน้ำเลิงขี้ตุ่นเป็นพื้นที่ของตำบลไหนบ้างครับ

**นายประชุม บุตรดา** เรียนประธานสภาฯที่เคารพ สมาชิกสภาผู้ทรงเกียรติ ผู้นำชุมชนทุกท่าน

 **ปลัดเทศบาล** พื้นที่อ่างเก็บน้ำเลิงขี้ตุ่นเป็นพื้นที่ร่วมกันระหว่างตำบลดอกไม้กับตำบลหินกองครับ

**ว่าที่ ร.อ.ณัฏฐกรณ์ แบ่งรัมย์** เรียนประธานสภาฯที่เคารพ สมาชิกสภาผู้ทรงเกียรติ ผู้นำชุมชนทุกท่าน

**หัวหน้าฝ่ายอำนวยการ** วันที่ ๑๒ มีนาคม ๒๕๖๒สำนักงานปศุสัตว์จังหวัด จะออกมาทำหมันให้สุนัขและแมวในเขตตำบลดอกไม้ เป็นสุนัขและแมวที่อายุ ๖ เดือน ขึ้นไป และตัวเมียต้องคลอดแล้ว ๒ เดือน จึงขอแจ้งให้ทุกท่านประชาสัมพันธ์ให้ประชาชนนำสุนัขและแมวที่จะทำหมันมาที่เทศบาลด้วยครับและเรื่องขยะอันตราย ทางองค์การบริหารส่วนจังหวัดได้แจ้งให้ท้องถิ่นรวบรวมขยะอันตรายจากหมู่บ้านเพื่อนำส่งให้ อบจ.เพื่อที่ อบจ.จะได้นำไปกำจัดให้ถูกวิธีต่อไป จึงขอประชาสัมพันธ์ให้ผู้นำประชาสัมพันธ์ให้ประชาชนนำขยะอันตรายมาส่งที่บ้านผู้นำด้วยครับทางเทศบาลจะไปรับในวันที่ ๕ แล้วนำส่งอบจ. ต่อไปครับ และเรื่องเงินอุดหนุนด้านสาธารณสุข หมู่บ้านละ ๒๐,๐๐๐ บาท ได้ทำเรื่องเบิกจ่ายให้แล้วขอให้ผู้นำแจ้งคณะกรรมการรับเงินมารับเช็คได้ที่ห้องกองคลัง และในเดือนมีนาคมจะมีการฉีดวัคซีนป้องกันโรคพิษสุนัขบ้า ขอให้ประชาสัมพันธ์ให้ประชาชนทราบด้วยครับ

**นายชารี สาโดด** เรียนประธานสภาฯที่เคารพ สมาชิกสภาผู้ทรงเกียรติ เจ้าหน้าที่ทุกท่าน

**สท.เขต ๒** เรื่องการฉีดวัคซีน หรือทำหมัน สุนัขและแมวเป็นเรื่องดี แต่ทำไมกฎหมายไม่กำหนดให้ดูแลไก่บ้าง ควรมีการฉีดยาดูแลให้ ทำไมดูแลเฉพาะสุนัขและแมวครับ

**นายบุญอุ้ม เศรษโฐ** เรียนประธานสภาฯที่เคารพ สมาชิกสภาผู้ทรงเกียรติ เจ้าหน้าที่ทุกท่าน

**สท.เขต ๒**  ขอเรียนถามเรื่องกู้ยืมเงินตอนนี้ถึงขั้นตอนไหนแล้วครับ

**นายประชุม บุตรดา** เรียนประธานสภาฯที่เคารพ สมาชิกสภาผู้ทรงเกียรติ ผู้นำชุมชนทุกท่าน

**ปลัดเทศบาล** เรื่องกู้ยืมเงิน ทางเทศบาลได้ส่งเรื่องขอกู้ไปแล้วครับระยะเวลาการส่งใช้เงินกู้ยืมเป็นระยะเวลา ๑๐ ปี ส่งปีละงวด ดอกเบี้ยเงินกู้ ๒.๕๐ บาทตอนนี้รอธนาคารอนุมัติ หากอนุมัติแล้วก็ส่งเรื่องแก่ผู้ว่าราชการจังหวัด เมื่อผู้ว่าอนุมัติมาก็ดำเนินการได้เลยครับ

**-๖-**

**นายถาวร เศรษโฐ** ในระเบียบวาระที่ ๔ เรื่องอื่นๆ มีสมาชิกท่านใดจะเสนออะไรเพิ่มเติมใน

**ประธานสภาฯ** ระเบียบวาระนี้อีกหรือไม่ครับ

**ที่ประชุม - ไม่มี–**

**นายถาวร เศรษโฐ** หากไม่มีผมขอปิดประชุมเพียงเท่านี้ครับ ขอบคุณครับ

**ประธานสภาฯ**

**ปิดประชุมเวลา ๑๖.๐๐ น.**

ลงชื่อ ลำไพ ลาวรรณ ผู้จดรายงานการประชุม

 (นางลำไพ ลาวรรณ)

 เลขานุการสภาเทศบาล

 ลงชื่อ คม สายุทธ์ ผู้ตรวจรายงานการประชุม

 (นายคม สายุทธ์)

 สมาชิกสภาเทศบาลตำบลดอกไม้ เขต ๑

ลงชื่อ บุญอุ้ม เศรษโฐ ผู้ตรวจรายงานการประชุม

 (นายบุญอุ้ม เศรษโฐ)

 สมาชิกสภาเทศบาลตำบลดอกไม้ เขต ๒

ลงชื่อ ทองใส พุฒตาล ผู้ตรวจรายงานการประชุม

 (นายทองใส พุฒตาล)

 สมาชิกสภาเทศบาลตำบลดอกไม้ เขต ๒

ลงชื่อ ถาวร เศรษโฐ ผู้รับรองรายงาน

การประชุม

 (นายถาวร เศรษโฐ)

 ประธานสภาเทศบาลตำบลดอกไม้